stanford-oval/wikipedia huggingface dataset:
คณะวิจิตรศิลป์ มหาวิทยาลัยเชียงใหม่

| --- | --- |
Faculty of Fine Arts, Chiang Mai University

สถาปนา: 4 พฤษภาคม พ.ศ. 2526 (41 ปี)
สังกัดการศึกษา: มหาวิทยาลัยเชียงใหม่
คณบดี: รองศาสตราจารย์ สุกรี เกษรเกศรา
ที่อยู่: 239 ถนนห้วยแก้ว ตำบลสุเทพ อำเภอเมืองเชียงใหม่ จังหวัดเชียงใหม่ 50200
สี:   สีแดงชาด
เว็บไซต์: www.finearts.cmu.ac.th
คณะวิจิตรศิลป์ มหาวิทยาลัยเชียงใหม่ (อังกฤษ: Faculty of Fine Arts, Chiang Mai University) เป็นส่วนราชการไทยระดับคณะวิชาสังกัดมหาวิทยาลัยเชียงใหม่ จัดตั้งเมื่อวันที่ 4 พฤษภาคม 2526 เป็นคณะลำดับที่ 12 ของมหาวิทยาลัยเชียงใหม่
ประวัติ

คณะวิจิตรศิลป์ จัดตั้งขึ้นตามเจตนารมณ์ของมหาวิทยาลัยเชียงใหม่ ที่มีจุดมุ่งหมายเป็นแหล่งการศึกษาของทุกสาขาวิชาชีพ ทั้งทางด้านวิทยาศาสตร์และเทคโนโลยี สังคมศาสตร์ และศิลปศาสตร์ โดยสภามหาวิทยาลัยเชียงใหม่ ได้อนุมัติให้จัดตั้งคณะวิจิตรศิลป์ขึ้น เมื่อวันที่ 28 มกราคม พ.ศ. 2525 เพื่อให้เป็นหน่วยงานที่ทำหน้าที่ผลิตบัณฑิตทางด้านศิลปะ และเป็นศูนย์กลางการศึกษา ค้นคว้า วิจัย อนุรักษ์ สร้างสรรค์ พัฒนา และเผยแพร่ศิลปวัฒนธรรม ในท้องถิ่นภาคเหนือ และในประเทศไทย รวมทั้งในภูมิภาคเอเชียตะวันออกเฉียงใต้หรืออาเซียน
คณะวิจิตรศิลป์ ได้รับอนุมัติหลักสูตรจากทบวงมหาวิทยาลัย เมื่อวันที่ 24 มีนาคม พ.ศ. 2525 และสำนักนายกรัฐมนตรีได้มีประกาศแบ่งส่วนราชการเป็นคณะ เมื่อวันที่ 4 พฤษภาคม พ.ศ. 2526 เป็นคณะลำดับที่ 12 ของมหาวิทยาลัยเชียงใหม่
เปิดทำการสอนครั้งแรกเมื่อวันที่ 17 มิถุนายน พ.ศ. 2526 โดยเปิดสอน 2 หลักสูตร คือ สาขาวิชาศิลปะไทย และสาขาวิชาจิตรกรรม
ระดับปริญญาตรี
ปี 2526 เปิดสอนหลักสูตรระดับปริญญาตรี สาขาวิชาศิลปะไทยและสาขาวิชาจิตรกรรม
ปี 2528 เปิดสอนหลักสูตรระดับปริญญาตรี สาขาวิชาภาพพิมพ์
ปี 2529 เปิดสอนหลักสูตรระดับปริญญาตรี สาขาวิชาประติมากรรม
ปี 2538 เปิดสอนหลักสูตรระดับปริญญาตรี สาขาวิชาสถาปัตยกรรมศาสตร์ (ภายหลังได้รับการสถาปนาเป็นคณะในกำกับมหาวิทยาลัยเชียงใหม่ เมื่อวันที่ 3 มิถุนายน พ.ศ. 2543)
ปี 2540 เปิดสอนหลักสูตรระดับปริญญาตรี สาขาวิชาการออกแบบ
ปี 2551 เปิดสอนหลักสูตรระดับปริญญาตรี สาขาวิชาศิลปะการถ่ายภาพ
ปี 2553 เปิดสอนหลักสูตรระดับปริญญาตรี สาขาวิชาสื่อศิลปะและการออกแบบสื่อ
ปี 2554 เปิดสอนหลักสูตรระดับปริญญาตรี สาขาวิชาสหศาสตร์ศิลป์
ปี 2557 เปิดสอนหลักสูตรระดับปริญญาตรี สาขาวิชาศิลปะการดนตรีและการแสดง
ระดับปริญญาโท
ปี 2542 เปิดสอนหลักสูตรปริญญาโท สาขาวิชาภูมิภาคศึกษา (สาขาวิชาร่วมระหว่างคณะวิจิตรศิลป์ คณะรัฐศาสตร์ คณะมนุษยศาสตร์ คณะศึกษาศาสตร์ และคณะเศรษฐศาสตร์)
ปี 2545 เปิดสอนหลักสูตรปริญญาโท สาขาวิชาภาพพิมพ์
ปี 2547 เปิดสอนหลักสูตรปริญญาโท สาขาสื่อศิลปะและการออกแบบสื่อ (สาขาวิชาร่วมระหว่างคณะ วิจิตรศิลป์ คณะสถาปัตยกรรมศาสตร์ คณะการสื่อสารมวลชน และคณะวิศวกรรมศาสตร์)
ปี 2550 เปิดสอนหลักสูตรปริญญาโท สาขาวิชาจิตรกรรม
ปี 2550 เปิดสอนหลักสูตรปริญญาโท สาขาวิชาทัศนศิลป์ (ปรับปรุงจากหลักสูตรสาขาวิชาภาพพิมพ์)
ปี 2552 เปิดสอนหลักสูตรปริญญาโท สาขาวิชาการจัดการศิลปะและวัฒนธรรม (สาขาวิชาร่วมระหว่างคณะวิจิตรศิลป์ คณะบริหารธุรกิจ คณะศึกษาศาสตร์ และบัณฑิตวิทยาลัย)
ระดับปริญญาเอก
ปี 2556 เปิดสอนหลักสูตรปริญญาเอก สาขาวิชาศิลปะและการออกแบบ
โครงสร้างหลักสูตร

คณะวิจิตรศิลป์ ทำการเปิดสอนในระดับ หลักสูตรศิลปบัณฑิต (ปริญญาตรี) ทั้งหมด 9 หลักสูตร หลักสูตรศิลปศาสตรมหาบัณฑิต (ปริญญาโท) ทั้งหมด 3 หลักสูตร หลักสูตรศิลปดุษฎีบัณฑิต (ปริญญาเอก) ทั้งหมด 1 หลักสูตร
| หลักสูตรที่เปิดสอนในคณะวิจิตรศิลป์ มหาวิทยาลัยเชียงใหม่> ภาควิชา | หลักสูตรที่เปิดสอนในคณะวิจิตรศิลป์ มหาวิทยาลัยเชียงใหม่> ระดับปริญญาตรี | หลักสูตรที่เปิดสอนในคณะวิจิตรศิลป์ มหาวิทยาลัยเชียงใหม่> ระดับปริญญาโท | หลักสูตรที่เปิดสอนในคณะวิจิตรศิลป์ มหาวิทยาลัยเชียงใหม่> ระดับปริญญาเอก |
| --- | --- | --- | --- |
| ภาควิชาทัศนศิลป์ | หลักสูตรศิลปบัณฑิต (ศล.บ.) สาขาวิชาจิตรกรรม (BACHELOR OF FINE ARTS PROGRAMME IN PAINTING) สาขาวิชาประติมากรรม (BACHELOR OF FINE ARTS PROGRAMME IN SCULPTURE) สาขาวิชาศิลปะภาพพิมพ์ (BACHELOR OF FINE ARTS PROGRAMME IN PRINTMAKING) สาขาวิชาสหศาสตร์ศิลป์ (BACHELOR OF FINE ARTS PROGRAMME IN MULTIDISCIPLINARY ART) | หลักสูตรศิลปศาสตรมหาบัณฑิต (ศศ.ม.) สาขาวิชาทัศนศิลป์ (MASTER OF FINE ARTS PROGRAM IN VISUAL ARTS) |  |
| ภาควิชาศิลปะไทย | หลักสูตรศิลปบัณฑิต (ศล.บ.) สาขาวิชาศิลปะไทย (BACHELOR OF FINE ARTS PROGRAMME IN THAI ART) สาขาวิชาการออกแบบ (BACHELOR OF FINE ARTS PROGRAMME IN DESIGN) สาขาวิชาศิลปะการแสดง (BACHELOR OF FINE ARTS PROGRAMME IN MUSIC AND PERFORMING ARTS) | หลักสูตรศิลปศาสตรมหาบัณฑิต (ศศ.ม.) สาขาวิชาการจัดการศิลปะและวัฒนธรรม (MASTER OF FINE ARTS PROGRAM IN ART AND CULTURE MANAGEMENT) |  |
| ภาควิชาสื่อศิลปะ และการออกแบบสื่อ | หลักสูตรศิลปบัณฑิต (ศล.บ.) สาขาวิชาการถ่ายภาพสร้างสรรค์ (BACHELOR OF FINE ARTS PROGRAM IN CREATIVE PHOTOGRAPHY) สาขาวิชาสื่อศิลปะและการออกแบบสื่อ (BACHELOR OF FINE ARTS PROGRAMME IN MEDIA ARTS AND DESIGN) |  | หลักสูตรศิลปดุษฎีบัณฑิต (ศล.ด.) สาขาวิชาศิลปะและการออกแบบ (DOCTOR OF FINE ARTS PROGRAM IN ARTS AND DESIGN) |
คณบดี

| --- | --- |
ทำเนียบคณบดีคณะวิจิตรศิลป์ มหาวิทยาลัยเชียงใหม่
รายนามคณบดี: ระยะเวลาในการดำรงตำแหน่ง
รองศาสตราจารย์ ชัยวัฒน์ ปานพลอย (รักษาการแทน): พ.ศ. 2526 - พ.ศ. 2528
ผู้ช่วยศาสตราจารย์ ดร.สุเทพ สุนทรเภสัช: พ.ศ. 2528 - พ.ศ. 2530
อาจารย์ อนันต์ ชันขุนทด: พ.ศ. 2530 - พ.ศ. 2534
ผู้ช่วยศาสตราจารย์ พงศ์เดช ไชยคุต: พ.ศ. 2534 - พ.ศ. 2538 (วาระที่1)
รองศาสตราจารย์ พงศ์เดช ไชยคุต: พ.ศ. 2538 - พ.ศ. 2542 (วาระที่2)
อาจารย์ อำนวย กันทะอินทร์: พ.ศ. 2542 - พ.ศ. 2547
รองศาสตราจารย์ หม่อมหลวง สุรสวัสดิ์ ศุขสวัสดิ์: พ.ศ. 2547 - พ.ศ. 2551
รองศาสตราจารย์ สมเกียรติ ตั้งนโม: พ.ศ. 2551 - พ.ศ. 2553
รองศาสตราจารย์ พงศ์เดช ไชยคุต: พ.ศ. 2553 - พ.ศ. 2557 (วาระที่3)
รองศาสตราจารย์ ดร.วรลัญจก์  บุณยสุรัตน์: พ.ศ. 2557 - พ.ศ. 2561
รองศาสตราจารย์ อัศวิณีย์  หวานจริง: พ.ศ. 2561 - พ.ศ. 2565
รองศาสตราจารย์ สุกรี เกษรเกศรา: พ.ศ. 2565 - ปัจจุบัน
หมายเหตุ คำนำหน้านามของผู้ดำรงตำแหน่งคณบดี เป็นคำนำหน้านามตามตำแหน่งทางวิชาการในขณะนั้น
ภาควิชาและการแบ่งส่วนงาน

ปัจจุบัน คณะวิจิตรศิลป์ มหาวิทยาลัยเชียงใหม่มีภาควิชาทั้งสิ้น 3 ภาควิชา และ สำนักวิชาการบัณฑิต
ภาควิชาทัศนศิลป์
ภาควิชาศิลปะไทย
ภาควิชาสื่อศิลปะ และการออกแบบสื่อ
สำนักวิชาการบัณฑิต
โดยสำหรับสำนักงานคณะวิจิตรศิลป์ ตั้งอยู่ที่ชั้น 2 อาคารสำนักงาน คณะวิจิตรศิลป์ โดยสำนักงานคณะวิจิตรศิลป์ได้แบ่งส่วนงานไว้ดังนี้
หอศิลปวัฒนธรรม
งานบริหารทั่วไป
หน่วยธุรการ
หน่วยบริหารงานบุคคล
หน่วยอาคารสถานที่และยานพาหนะ
งานบริการการศึกษาและพัฒนาคุณภาพนักศึกษา
หน่วยทะเบียนและประมวลผล
หน่วยส่งเสริมและพัฒนาวิชาการ
หน่วยบัณฑิตศึกษา
หน่วยบริการห้องสมุด
หน่วยเทคโนโลยีทางการศึกษาและสารสนเทศ
หน่วยพัฒนาคุณภาพนักศึกษา
งานบริหารงานวิจัย บริการวิชาการและวิเทศสัมพันธ์
หน่วยวิเทศสัมพันธ์
หน่วยบริหารงานวิจัย
งานการเงิน การคลังและพัสดุ
หน่วยการเงินและบัญชี
หน่วยพัสดุ
งานนโยบายและแผนและประกันคุณภาพการศึกษา
หน่วยวางแผนและพัฒนา
หน่วยประกันคุณภาพการศึกษา
วัฒนธรรมสมัยนิยม

ภาพยนตร์ เพื่อนสนิท เป็นภาพยนตร์ที่เกี่ยวกับเรื่องราวของเพื่อนสนิท ซึ่งเป็นนักศึกษาคณะวิจิตรศิลป์ มหาวิทยาลัยเชียงใหม่ ออกฉายในปี พ.ศ. 2548  (การถ่ายทำภาพยนตร์ไม่ได้รับอนุญาตให้เข้ามาถ่ายทำที่มหาวิทยาลัยเชียงใหม่ แต่ใช้วิธีการเป็นการกล่าวถึง โดยการถ่ายทำภาพยนตร์นั้น จะถ่ายทำในมหาวิทยาลัยเทคโนโลยีราชมงคลล้านนา วิทยาเขตภาคพายัพ)
ดูเพิ่ม

มหาวิทยาลัยเชียงใหม่
คณะศิลปกรรมศาสตร์ในประเทศไทย
แหล่งข้อมูลอื่น

https://www.finearts.cmu.ac.th เว็บไซต์คณะวิจิตรศิลป์ มหาวิทยาลัยเชียงใหม่
https://www.cmu.ac.th/th เว็บไซต์มหาวิทยาลัยเชียงใหม่ เก็บถาวร 2020-12-05 ที่ เวย์แบ็กแมชชีน
| ด ค กรายชื่อโรงเรียนศิลปกรรมและโรงเรียนดนตรีในประเทศไทย  |
| --- | --- | --- |
| สถาบันอุดมศึกษาของรัฐ | นเรศวร · มหาสารคาม (ดุริยางคศิลป์) • มหาสารคาม (ศิลปกรรมศาสตร์ฯ) • มหาสารคาม (ศิลปะและวัฒนธรรมอีสาน) • รามคำแหง • อุบลราชธานี |  |
| สถาบันอุดมศึกษา  ในกำกับของรัฐ | ขอนแก่น • จุฬาลงกรณ์ • เชียงใหม่ • ทักษิณ • ธรรมศาสตร์ • บูรพา (ดนตรีและการแสดง)  • บูรพา (ศิลปกรรมศาสตร์)• พะเยา • มหิดล (วิทยาลัยดุริยางคศิลป์) • มหิดล (นานาชาติ) • ศรีนครินทรวิโรฒ • ศิลปากร (จิตรกรรมประติมากรรมและภาพพิมพ์) • ศิลปากร (ดุริยางคศาสตร์) • ศิลปากร (มัณฑนศิลป์) • ศิลปากร (นานาชาติ) • สงขลานครินทร์ • สถาบันดนตรีกัลยาณิวัฒนา |  |
| มหาวิทยาลัยราชภัฏ | สงขลา • สวนสุนันทา |  |
| มหาวิทยาลัย  เทคโนโลยีราชมงคล | ธัญบุรี • รัตนโกสินทร์ • ล้านนา • อีสาน |  |
| สถาบันอุดมศึกษาเอกชน | กรุงเทพ • กรุงเทพธนบุรี • ธุรกิจบัณฑิตย์ • วิทยาลัยดุริยศิลป์ • วิทยาลัยดนตรี • รังสิต (ดิจิทัลอาร์ต) • วิทยาลัยการออกแบบ • ศรีปทุม • สยาม |  |
| สถาบันการศึกษาเฉพาะทาง   นอกสังกัดกระทรวงศึกษาธิการ | บัณฑิตพัฒนศิลป์ (ศิลปนาฏดุริยางค์) • บัณฑิตพัฒนศิลป์ (ศิลปวิจิตร) |  |
รายชื่อ • หมวดหมู่ • โครงการ • สถานีย่อย
อำเภอทัพทัน

ระวังสับสนกับ อำเภอห้วยทับทัน
| อำเภอทัพทัน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Thap Than
คำขวัญ: ทัพทันเมืองประวัติศาสตร์ ตลาดนัดโค-กระบือ เลื่องลือผ้าทอ หลวงพ่อเคลือบศักดิ์สิทธิ์ งามวิจิตรเขาปฐวี
แผนที่จังหวัดอุทัยธานี เน้นอำเภอทัพทัน
พิกัด: 15°27′35″N 99°53′12″E﻿ / ﻿15.45972°N 99.88667°E﻿ / 15.45972; 99.88667
ประเทศ:  ไทย
จังหวัด: อุทัยธานี
พื้นที่
 • ทั้งหมด: 323.633 ตร.กม. (124.955 ตร.ไมล์)
ประชากร (2565)
 • ทั้งหมด: 37,941 คน
 • ความหนาแน่น: 117.23 คน/ตร.กม. (303.6 คน/ตร.ไมล์)
รหัสไปรษณีย์ : 61120
รหัสภูมิศาสตร์: 6102
ที่ตั้งที่ว่าการ: ที่ว่าการอำเภอทัพทัน เลขที่ 300  หมู่ที่ 1 ตำบลทัพทัน อำเภอทัพทัน จังหวัดอุทัยธานี 61120
 ส่วนหนึ่งของสารานุกรมประเทศไทย
ทัพทัน เป็นอำเภอหนึ่งในจังหวัดอุทัยธานี
ประวัติ

ราวประมาณปี พ.ศ. 2444 (ร.ศ.120) ที่ตั้งของที่ว่าการอำเภอทัพทันครั้งแรก อยู่ที่บริเวณวัดหนองกระดี่ ตำบลหนองยายดา ในสมัยนั้นเรียกว่า "แขวงหนองกระดี่" ต่อมาได้ตั้งเป็นอำเภอในชื่อ "อำเภอหนองกระดี่" ต่อมาใน พ.ศ. 2448 ได้ย้ายที่ว่าการอำเภอใหม่ไปตั้งที่บ้านห้วยทัพทัน และให้เปลี่ยนชื่ออำเภอเป็น "อำเภอทัพทัน" เพื่อให้ตรงกับชื่อตำบลซึ่งตั้งที่ว่าการอำเภอนั้น
ชื่อ “ทัพทัน” ปรากฏในพงศาวดารในสมัยกรุงธนบุรี โดยกองทัพไทยที่มีเจ้าพระยายมราช เจ้าพระยาราชสุภาวดี และเจ้าพระยารามัญวงศ์ เป็นนายทัพ ทำการขับไล่ทหารพม่าที่มีนายทัพชื่อ กะละโม่ ถอยร่นจากเมืองกำแพงเพชรมาทางเมืองอุทัยธานี ซึ่งฝ่ายไทยได้ยกทัพติดตามมาทันทหารพม่าที่หมู่บ้านแห่งหนึ่ง ทำการรบพุ่งโจมตีจนฝ่ายพม่าแตกพ่ายไปชาวบ้านจึงได้ขนานนามหมู่บ้านนี้ว่า "บ้านห้วยทัพทัน" หรือ “บ้านทัพทัน” จึงเป็นที่มาของชื่ออำเภอทัพทันในปัจจุบัน
วันที่ 25 มีนาคม 2448 เปลี่ยนแปลงชื่ออำเภอหนองกระดี่ จังหวัดอุทัยธานี เป็น อำเภอทัพทัน
วันที่ 11 มิถุนายน 2448 ย้ายนายอำเภอหนองกระดี่ (อำเภอทัพทัน) ให้ไปเป็นนายอำเภอหนองพลวง ที่ตำแหน่งยังว่างอยู่ และให้หลวงศรีราชยศพธำมรง เมืองอุไทยธานี มาเป็นนายอำเภอหนองกระดี่
วันที่ 26 กุมภาพันธ์ 2464 มีฐานะเป็นอำเภอทัพทัน จังหวัดอุทัยธานี มณฑลนครสวรรค์ มีทั้งหมด 13 ตำบล ได้แก่ ตำบลทัพทัน ตำบลเขาขี้ฝอย ตำบลทุ่งนาไทย ตำบลหนองหญ้าปล้อง ตำบลพลวงสองนาง ตำบลตลุกดู่ ตำบลหนองสระ ตำบลหนองกลางดง ตำบลมาบแก ตำบลสว่างอารมณ์ ตำบลวังเมือง ตำบลหนองกระทุ่ม และตำบลหนองยายดา
วันที่ 17 มกราคม 2468 แยกพื้นที่ตำบลลาดยาว ตำบลหนองยาว ตำบลวังม้า อำเภอโกรกพระ ตำบลเนินขี้เหล็ก ตำบลบ้านไร่ อำเภอบรรพตพิสัย จังหวัดนครสวรรค์ และตำบลมาบแก ตำบลวังเมือง อำเภอทัพทัน จังหวัดอุทัยธานี ไปจัดตั้งเป็น อำเภอลาดยาว และให้ขึ้นการปกครองกับจังหวัดนครสวรรค์
วันที่ 31 ธันวาคม 2483 ยุบตำบลเขาขี้ฝอย รวมกับท้องที่ตำบลทุ่งนาไทย
วันที่ 30 กันยายน 2490 แบ่งการปกครองหมู่ที่ 2,7,8,9,12,13 (ในขณะนั้น) ของตำบลทุ่งนาไทย ตั้งขึ้นเป็นตำบลเขาขี้ฝอย
วันที่ 15 ตุลาคม 2499 จัดตั้งสุขาภิบาลทัพทัน ในท้องที่บางส่วนของตำบลทัพทัน
วันที่ 19 กรกฎาคม 2503 โอนพื้นที่หมู่ 7,8 (ในขณะนั้น) ของตำบลหนองยายดา ไปตั้งเป็นหมู่ 7,8 ของตำบลสว่างอารมณ์ และ โอนพื้นที่หมู่ 10 (ในขณะนั้น) ของตำบลหนองยายดา ไปตั้งเป็นหมู่ 8 ของตำบลพลวงสองนาง
วันที่ 27 ธันวาคม 2503 แยกพื้นที่ตำบลสว่างอารมณ์ ตำบลไผ่เขียว ตำบลพลวงสองนาง และตำบลหนองหลวง อำเภอทัพทัน ไปจัดตั้งเป็น กิ่งอำเภอสว่างอารมณ์ และให้ขึ้นการปกครองกับอำเภอทัพทัน
วันที่ 23 เมษายน 2506 จัดตั้งสุขาภิบาลสว่างอารมณ์ ในท้องที่บางส่วนของตำบลสว่างอารมณ์
วันที่ 16 กรกฎาคม 2506 ตั้งกิ่งอำเภอสว่างอารมณ์ อำเภอทัพทัน จังหวัดอุทัยธานี เป็น อำเภอสว่างอารมณ์
วันที่ 16 สิงหาคม 2509 ตั้งที่ทำการไปรษณีย์ทัพทัน อำเภอทัพทัน จังหวัดอุทัยธานี
วันที่ 25 กุมภาพันธ์ 2512 จัดตั้งสุขาภิบาลตลุกดู่ ในท้องที่ทั้งหมดของตำบลตลุกดู่
วันที่ 11 สิงหาคม 2536 เปลี่ยนแปลงเขตสุขาภิบาลทัพทัน เพื่อความเหมาะสมในการบริหารกิจการและการทะนุบำรุงท้องถิ่น
วันที่ 25 พฤษภาคม 2542 ยกฐานะสุขาภิบาลทัพทัน และสุขาภิบาลตลุกดู่ เป็นเทศบาลตำบลทัพทัน และเทศบาลตำบลตลุกดู่ ตามลำดับ ด้วยผลของกฎหมาย
วันที่ 6 กรกฎาคม 2547 ยุบสภาตำบลทัพทัน และสภาตำบลหนองหญ้าปล้อง รวมกับเทศบาลตำบลทัพทัน
วันที่ 6 กรกฎาคม 2547 ยุบสภาตำบลเขาขี้ฝอย และสภาตำบลทุ่งนาไทย รวมกับเทศบาลตำบลทัพทัน
ที่ตั้งและอาณาเขต

อำเภอทัพทันตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอสว่างอารมณ์
ทิศตะวันออก ติดต่อกับอำเภอโกรกพระ (จังหวัดนครสวรรค์) และอำเภอเมืองอุทัยธานี
ทิศใต้ ติดต่อกับอำเภอหนองขาหย่างและอำเภอหนองฉาง
ทิศตะวันตก ติดต่อกับอำเภอลานสัก
การแบ่งเขตการปกครอง > การปกครองส่วนภูมิภาค

อำเภอทัพทันแบ่งพื้นที่การปกครองออกเป็น 10 ตำบล 90 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | ทัพทัน | Thap Than | 8 | 4,206 |
| 2. | ทุ่งนาไทย | Thung Na Thai | 7 | 1,588 |
| 3. | เขาขี้ฝอย | Khao Khi Foi | 6 | 1,314 |
| 4. | หนองหญ้าปล้อง | Nong Ya Plong | 6 | 1,645 |
| 5. | โคกหม้อ | Khok Mo | 5 | 2,357 |
| 6. | หนองยายดา | Nong Yai Da | 8 | 3,272 |
| 7. | หนองกลางดง | Nong Klang Dong | 11 | 2,909 |
| 8. | หนองกระทุ่ม | Nong Krathum | 15 | 7,311 |
| 9. | หนองสระ | Nong Sa | 7 | 2,139 |
| 10. | ตลุกดู่ | Taluk Du | 17 | 11,200 |
การแบ่งเขตการปกครอง > การปกครองส่วนท้องถิ่น

ท้องที่อำเภอทัพทันประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลทัพทัน ครอบคลุมพื้นที่ตำบลทัพทัน ตำบลทุ่งนาไทย ตำบลเขาขี้ฝอย และตำบลหนองหญ้าปล้องทั้งตำบล
เทศบาลตำบลตลุกดู่ ครอบคลุมพื้นที่ของตำบลตลุกดู่ทั้งตำบล (สุขาภิบาลตลุกดู่เดิม)
เทศบาลตำบลหนองสระ ครอบคลุมพื้นที่ตำบลหนองสระทั้งตำบล
องค์การบริหารส่วนตำบลโคกหม้อ ครอบคลุมพื้นที่ตำบลโคกหม้อทั้งตำบล
องค์การบริหารส่วนตำบลหนองยายดา ครอบคลุมพื้นที่ตำบลหนองยายดาทั้งตำบล
องค์การบริหารส่วนตำบลหนองกลางดง ครอบคลุมพื้นที่ตำบลหนองกลางดงทั้งตำบล
องค์การบริหารส่วนตำบลหนองกระทุ่ม ครอบคลุมพื้นที่ตำบลหนองกระทุ่มทั้งตำบล
อำเภอนครไทย

| อำเภอนครไทย |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Nakhon Thai
คำขวัญ: พ่อขุนบางกลางหาวจ้าวนคร ดินแดนอนุสรณ์ภูร่องกล้า จำปาขาวสวยสุดสะดุดตา ประเพณีปวงข้าปักธงชัย
แผนที่จังหวัดพิษณุโลก เน้นอำเภอนครไทย
พิกัด: 17°6′1″N 100°50′16″E﻿ / ﻿17.10028°N 100.83778°E﻿ / 17.10028; 100.83778
ประเทศ:  ไทย
จังหวัด: พิษณุโลก
พื้นที่
 • ทั้งหมด: 2,220.374 ตร.กม. (857.291 ตร.ไมล์)
ประชากร (2567)
 • ทั้งหมด: 58,127 คน
 • ความหนาแน่น: 38.40 คน/ตร.กม. (99.5 คน/ตร.ไมล์)
รหัสไปรษณีย์ : 65120
รหัสภูมิศาสตร์: 6502
ที่ตั้งที่ว่าการ: ที่ว่าการอำเภอนครไทย ถนนอุดรดำริห์ ตำบลนครไทย อำเภอนครไทย จังหวัดพิษณุโลก 65120
 ส่วนหนึ่งของสารานุกรมประเทศไทย
หมู่บ้านนครชุม ตำบลนครชุม
นครไทย เป็นเมืองโบราณเก่าแก่ก่อนสมัยสุโขทัย เป็น 1 ใน 9 อำเภอของจังหวัดพิษณุโลก และเป็นอำเภอที่มีพื้นที่มากที่สุดของจังหวัด
ลานหินปุ่ม อุทยานแห่งชาติภูหินร่องกล้า
ลานหินแตก อุทยานแห่งชาติภูหินร่องกล้า
น้ำตกหมันแดง อุทยานแห่งชาติภูหินร่องกล้า
ผาชูธง อุทยานแห่งชาติภูหินร่องกล้า
โรงเรียนการเมืองการทหาร อุทยานแห่งชาติภูหินร่องกล้า
ถนนบริเวณภูหินร่องกล้า
ที่ตั้งและอาณาเขต

อำเภอนครไทยตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
ทิศเหนือ ติดต่อกับอำเภอชาติตระการ และอำเภอนาแห้ว (จังหวัดเลย)
ทิศตะวันออก ติดต่อกับอำเภอด่านซ้าย (จังหวัดเลย)
ทิศใต้ ติดต่อกับอำเภอเขาค้อ (จังหวัดเพชรบูรณ์) และอำเภอวังทอง
ทิศตะวันตก ติดต่อกับอำเภอวังทอง และอำเภอชาติตระการ
การแบ่งเขตการปกครอง > การปกครองส่วนภูมิภาค

อำเภอนครไทยแบ่งพื้นที่การปกครองออกเป็น 11 ตำบล 142 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | นครไทย |  |  | (Nakhon Thai) |  |  |  | 13 หมู่บ้าน |  |  | 7. | น้ำกุ่ม |  |  | (Nam Kum) |  |  |  | 7 หมู่บ้าน |  |
| 2. | หนองกะท้าว |  |  | (Nong Kathao) |  |  |  | 27 หมู่บ้าน |  |  | 8. | ยางโกลน |  |  | (Yang Klon) |  |  |  | 10 หมู่บ้าน |  |
| 3. | บ้านแยง |  |  | (Ban Yaeng) |  |  |  | 13 หมู่บ้าน |  |  | 9. | บ่อโพธิ์ |  |  | (Bo Pho) |  |  |  | 14 หมู่บ้าน |  |
| 4. | เนินเพิ่ม |  |  | (Noen Phoem) |  |  |  | 17 หมู่บ้าน |  |  | 10. | บ้านพร้าว |  |  | (Ban Phrao) |  |  |  | 10 หมู่บ้าน |  |
| 5. | นาบัว |  |  | (Na Bua) |  |  |  | 15 หมู่บ้าน |  |  | 11. | ห้วยเฮี้ย |  |  | (Huai Hia) |  |  |  | 10 หมู่บ้าน |  |
| 6. | นครชุม |  |  | (Nakhon Chum) |  |  |  | 8 หมู่บ้าน |  |  |  |  |  |  |  |  |  |  |  |  |
การแบ่งเขตการปกครอง > การปกครองส่วนท้องถิ่น

ท้องที่อำเภอนครไทยประกอบด้วยองค์กรปกครองส่วนท้องถิ่น 11 แห่ง ได้แก่
เทศบาลตำบลนครไทย  ครอบคลุมพื้นที่ตำบลนครไทยทั้งตำบล
เทศบาลตำบลบ้านแยง ครอบคลุมพื้นที่ตำบลบ้านแยงทั้งตำบล
องค์การบริหารส่วนตำบลหนองกะท้าว ครอบคลุมพื้นที่ตำบลหนองกะท้าวทั้งตำบล
องค์การบริหารส่วนตำบลเนินเพิ่ม ครอบคลุมพื้นที่ตำบลเนินเพิ่มทั้งตำบล
องค์การบริหารส่วนตำบลนาบัว ครอบคลุมพื้นที่ตำบลนาบัวทั้งตำบล
องค์การบริหารส่วนตำบลนครชุม ครอบคลุมพื้นที่ตำบลนครชุมทั้งตำบล
องค์การบริหารส่วนตำบลน้ำกุ่ม ครอบคลุมพื้นที่ตำบลน้ำกุ่มทั้งตำบล
องค์การบริหารส่วนตำบลยางโกลน  ครอบคลุมพื้นที่ตำบลยางโกลนทั้งตำบล
องค์การบริหารส่วนตำบลบ่อโพธิ์  ครอบคลุมพื้นที่ตำบลบ่อโพธิ์ทั้งตำบล
องค์การบริหารส่วนตำบลบ้านพร้าว ครอบคลุมพื้นที่ตำบลบ้านพร้าวทั้งตำบล
องค์การบริหารส่วนตำบลห้วยเฮี้ย  ครอบคลุมพื้นที่ตำบลห้วยเฮี้ยทั้งตำบล
คณะรักษาความสงบแห่งชาติ

ระวังสับสนกับ คณะรักษาความสงบเรียบร้อยแห่งชาติ
| --- | --- |

ก่อตั้ง: 22 พฤษภาคม พ.ศ. 2557; 10 ปีก่อน (2557-05-22)
ยุติ: 16 กรกฎาคม พ.ศ. 2562; 5 ปีก่อน (2562-07-16)
ประเภท: คณะผู้ยึดอำนาจการปกครอง
สํานักงานใหญ่: กองบัญชาการกองทัพบก เดิม กองบังคับการ กรมทหารราบที่ 1 มหาดเล็กรักษาพระองค์
บุคลากรหลัก:  พลเอก ประยุทธ์ จันทร์โอชา  (หัวหน้า)   พลตำรวจเอก อดุลย์ แสงสิงแก้ว  (รองหัวหน้า)   พลเอก อภิรัชต์ คงสมพงษ์  (เลขาธิการ)  
เว็บไซต์: คสช. ที่เฟซบุ๊ก
คณะรักษาความสงบแห่งชาติ หรือ คสช. (อังกฤษ: National Council for Peace and Order; ชื่อย่อ: NCPO) เป็นคณะผู้ยึดอำนาจการปกครอง โดยรัฐประหารยึดอำนาจการปกครอง ซึ่งประกอบด้วยกองทัพไทยและสำนักงานตำรวจแห่งชาติ  เมื่อวันที่ 22 พฤษภาคม พ.ศ. 2557 ตั้งแต่เวลา 16:30 น. หลังเมื่อวันที่ 20 พฤษภาคม ประกาศกฎอัยการศึกทั่วราชอาณาจักร พร้อมทั้งจัดตั้งกองอำนวยการรักษาความสงบเรียบร้อย (กอ.รส.) ได้เพียงสองวัน และมีพลเอก ประยุทธ์ จันทร์โอชา เป็นหัวหน้าคณะ อย่างไรก็ตาม โครงสร้างของคณะรักษาความสงบแห่งชาติมีการเปลี่ยนแปลงอย่างต่อเนื่องตั้งแต่วันที่ 22 พฤษภาคม พ.ศ. 2557 จนถึง 16 กรกฎาคม พ.ศ. 2562
คณะรัฐประหารคณะนี้ครองอำนาจเป็นระยะเวลายาวนานมากกว่า 5 ปี 55 วัน นับเป็นอันดับ 3 รองจากคณะรัฐประหารของจอมพลถนอม กิตติขจร และจอมพลสฤษดิ์ ธนะรัชต์
ปัจจุบัน คำสั่งคณะรักษาความสงบแห่งชาติที่ไม่ถูกยกเลิกมี 187 ฉบับ ประกาศคณะรักษาความสงบแห่งชาติที่ไม่ถูกยกเลิก 102 ฉบับ และคำสั่งหัวหน้าคณะรักษาความสงบแห่งชาติที่ไม่ถูกยกเลิก 205 ฉบับ บุคคลที่ที่เกี่ยวข้องกับคณะรักษาความสงบแห่งชาติยังได้รับตำแหน่งองคมนตรีถึง 6 ราย เช่น พลเอก ดาว์พงษ์ รัตนสุวรรณ พลเอก กัมปนาท รุดดิษฐ์ พลเอก ไพบูลย์ คุ้มฉายา พลอากาศเอก จอม รุ่งสว่าง พลเอก เฉลิมชัย สิทธิสาท พลเอก ประยุทธ์ จันทร์โอชา
ค่าตอบแทน

วันที่ 2 สิงหาคม พ.ศ. 2557 มีการออกกฎหมายกำหนดเงินเดือนและประโยชน์ทางการเงินอื่นแก่สมาชิก คสช. พลเอกประยุทธ์ได้รวม 125,590 บาทต่อเดือน ขณะที่สมาชิก คสช. คนอื่นได้รับรวม 119,920 บาทต่อเดือน ประโยชน์เหล่านี้เพิ่มเติมจากประโยชน์ที่ได้รับจากตำแหน่งในกองทัพ
วันที่ 10 พฤศจิกายน พ.ศ. 2557 หัวหน้าคณะรักษาความสงบแห่งชาติได้เงินประจำตำแหน่งเพิ่มเป็น 175,590 บาท (เพิ่มขึ้น 50,000 บาท) ผู้ดำรงตำแหน่งอื่นในคณะรักษาความสงบแห่งชาติมีเงินประจำตำแหน่งเดือนละ 174,420 บาท (เพิ่มขึ้น 54,500 บาท)
มีบุคคลที่ดำรงตำแหน่ง รองเลขาธิการคณะรักษาความสงบแห่งชาติ ดังต่อไปนี้ พลเอก กัมปนาท รุดดิษฐ์ พลเอก พิสิทธิ์ สิทธิสาร พลเอก เทพพงศ์ ทิพยจันทร์ พลเอก สลิน ทองภักดี แต่บุคคลที่ได้รับการแต่งตั้งอย่างเป็นทางการตามประกาศคณะรักษาความสงบแห่งชาติ ฉบับที่ 22/2557 ให้ดำรงตำแหน่งรองเลขาธิการคณะรักษาความสงบแห่งชาติได้แก่ พลเอก ชาตอุดม ติตถะสิริ เพียงบุคคลเดียวในส่วนของพลเอก กัมปนาท รุดดิษฐ์ พ้นจากตำแหน่งเมื่อวันที่ 1 ตุลาคม พ.ศ. 2559 เนื่องจากเกษียณอายุราชการ
ในวันที่ 14 สิงหาคม พ.ศ. 2561 ได้มีการแต่งตั้งเสนาธิการทหารบก เป็น ผู้ช่วยเลขาธิการคณะรักษาความสงบแห่งชาติ ได้แก่ พลเอก ณัฐพล นาคพาณิชย์ โดยให้เป็นกรรมการและผู้ช่วยเลขานุการคณะกรรมการต่อต้านการทุจริตแห่งชาติ อีกตำแหน่งหนึ่ง ต่อมาวันที่ 1 ตุลาคม พ.ศ. 2561 ได้มีการเปลี่ยนแปลงตำแหน่งดังกล่าวเป็น พลเอก ธีรวัฒน์ บุณยะวัฒน์
คณะกรรมการที่ยังปฏิบัติงานอยู่

คณะกรรมการตามประกาศคณะรักษาความสงบแห่งชาติ 6 คณะ คณะกรรมการตามคำสั่งคณะรักษาความสงบแห่งชาติ 30 คณะ คณะกรรมการตามคำสั่งคณะรักษาความสงบแห่งชาติ (เฉพาะ) 2 คณะ คณะกรรมการตามคำสั่งหัวหน้าคณะรักษาความสงบแห่งชาติ 4 คณะ  มีจำนวนทั้งหมด 45 คณะ
คณะอนุกรรมการตามคำสั่งคณะรักษาความสงบแห่งชาติจำนวน 8 คณะต่อมายกเลิกไป 3 คณะคงเหลือ 5 คณะ ได้แก่
คณะอนุกรรมการพิจารณามาตรการด้านการผลิตและการตลาดสินค้าข้าว  ตามคำสั่งคณะรักษาความสงบแห่งชาติ ที่ 173/2557
คณะอนุกรรมการพิจารณาระบายข้าว ตามคำสั่งคณะรักษาความสงบแห่งชาติ ที่ 175/2557
คณะอนุกรรมการจัดทำบัญชีข้าวคงเหลือของรัฐ ตามคำสั่งคณะรักษาความสงบแห่งชาติ ที่ 176/2557
คณะอนุกรรมการตรวจสอบปริมาณและคุณภาพข้าวคงเหลือของรัฐ  ตามคำสั่งคณะรักษาความสงบแห่งชาติ ที่ 177/2557
คณะอนุกรรมการการสร้างความรู้ ความเข้าใจ และรับทราบความคิดเห็นเกี่ยวกับสถานการณ์พลังงานไฟฟ้าในพื้นที่ภาคใต้  ตามคำสั่งคณะรักษาความสงบแห่งชาติ ที่ 5/2560
ต่อมามีคำสั่งหัวหน้าคณะรักษาความสงบแห่งชาติ ที่ 9 / 2562 ยกเลิกคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ ตามคำสั่งคณะรักษาความสงบแห่งชาติ ที่ 74/2557ยกเลิกคณะอนุกรรมการพิจารณาระบายผลิตภัณฑ์มันสำปะหลัง ตามคำสั่งคณะรักษาความสงบแห่งชาติ ที่ 106/2557และยกเลิกคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า (Roadmap) คือ ข้าวโพดเลี้ยงสัตว์ มันสำปะหลัง ปาล์มน้ำมัน และอ้อยตามคำสั่งคณะรักษาความสงบแห่งชาติ ที่ 116/2557
คณะกรรมการที่ยังปฏิบัติงานอยู่ > ศูนย์ปฏิบัติการคณะรักษาความสงบแห่งชาติ

จัดตั้งขึ้นตามคำสั่งคณะรักษาความสงบแห่งชาติที่ 51/2557 โดยมีพลเอก ประยุทธ์ จันทร์โอชา เป็นผู้บัญชาการศูนย์ปฏิบัติการคณะรักษาความสงบแห่งชาติ และ พลเอก สกล ชื่นตระกูล เป็นหัวหน้าฝ่ายติดตามและประสานงาน สถานที่ในการปฏิบัติงาน ณ ศูนย์ปฏิบัติการกองทัพบก ในกองบัญชาการกองทัพบกและตึกไทยคู่ฟ้า ทำเนียบรัฐบาลพล.ต.วิจารณ์ จดแตง หัวหน้าส่วนปฏิบัติการคณะทำงานด้านกฎหมาย คณะรักษาความสงบแห่งชาติ พ.อ.บุรินทร์ ทองประไพ นายทหารปฏิบัติการ ประจำกองบัญชาการกองทัพบก ปฏิบัติหน้าที่ฝ่ายกฎหมาย คณะรักษาความสงบแห่งชาติ(คสช.) พล.ต.ปิยพงศ์ กลิ่นพันธุ์ พันเอก วินธัย สุวารี เป็นโฆษกในคณะรักษาความสงบแห่งชาติ
คณะกรรมการที่ยังปฏิบัติงานอยู่ > ศูนย์บัญชาการแก้ไขปัญหาการบินพลเรือน

จัดตั้งขึ้นตามคำสั่งหัวหน้าคณะรักษาความสงบแห่งชาติที่ 27/2558 โดยมี พลอากาศเอก ตรีทศ สนแจ้ง เป็นผู้อำนวยการศูนย์บัญชาการแก้ไขปัญหาการบินพลเรือน คนแรกของประเทศไทยคนต่อมาคือ พลอากาศเอก จอม รุ่งสว่าง พลอากาศเอก ชัยพฤกษ์ ดิษยะศริน ผู้อำนวยการศูนย์บัญชาการแก้ไขปัญหาการบินพลเรือนคนสุดท้ายได้แก่ พลอากาศเอก มานัต วงษ์วาทย์
คณะกรรมการที่ยังปฏิบัติงานอยู่ > ศูนย์บัญชาการแก้ไขปัญหาการทำการประมงผิดกฎหมาย

จัดตั้งขึ้นตามคำสั่งหัวหน้าคณะรักษาความสงบแห่งชาติที่ 10/2558 โดยมี พลเรือเอก ไกรสร จันทร์สุวานิชย์ เป็นผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนแรกของประเทศไทย คนต่อมาคือ พลเรือเอก ณะ อารีนิจ และ พลเรือเอก นริส ประทุมสุวรรณ
ผู้อำนวยการศูนย์บัญชาการแก้ไขปัญหาการทำการประมงผิดกฎหมาย คนสุดท้ายได้แก่ พลเรือเอก ลือชัย รุดดิษฐ์
คณะกรรมการที่ยังปฏิบัติงานอยู่ > สำนักเลขาธิการคณะรักษาความสงบแห่งชาติ

สำนักเลขาธิการคณะรักษาความสงบแห่งชาติ แบ่งส่วนงานเป็นส่วนงานการรักษาความสงบเรียบร้อยและส่วนงานการบริหารราชการโดยปัจจุบัน  ( 1 ตุลาคม พ.ศ. 2561 ) มีผู้ปฏิบัติงานดังนี้
พลโท อยุทธ์ ศรีวิเศษ หัวหน้าฝ่ายกำลังพล ส่วนงานรักษาความสงบเรียบร้อย
พลโท วรเกียรติ รัตนานนท์ หัวหน้าฝ่ายข่าว ส่วนงานรักษาความสงบเรียบร้อย
พลโท ชนาวุธ บุตรกินรี หัวหน้าฝ่ายยุทธการ ส่วนงานรักษาความสงบเรียบร้อย
พลโท ชัยมนตรี โพธิ์ทอง หัวหน้าฝ่ายส่งกำลังบำรุง ส่วนงานรักษาความสงบเรียบร้อย
พลโท สมศักดิ์ สมรักษ์ หัวหน้าฝ่ายกิจการพลเรือน ส่วนงานรักษาความสงบเรียบร้อย
พลโท กิตติทัศน์ เปี่ยมสุวรรณ์ หัวหน้าฝ่ายงบประมาณ ส่วนงานรักษาความสงบเรียบร้อย
พลตรี ปัณณทัต กาญจนะวสิต หัวหน้าศูนย์ประชาสัมพันธ์ ส่วนงานรักษาความสงบเรียบร้อย
พลตรี วรพจน์ เร้าเสถียร หัวหน้าคณะทำงานติดตามสื่อ ส่วนงานรักษาความสงบเรียบร้อย
พลตรี นเรศ ขีโรท หัวหน้าคณะทำงานด้านกฎหมาย ส่วนงานรักษาความสงบเรียบร้อย
ผู้ช่วยเสนาธิการทหารบกฝ่ายยุทธการ (ตำแหน่งว่าง) หัวหน้าคณะทำงานพิเศษ ส่วนงานรักษาความสงบเรียบร้อย